KOMMISSIONENS AFGØRELSE

af 13. december 2021

om at give den centrale administrator for EU-transaktionsjournalen anvisning om at opføre de nationale tildelingstabeller for luftfart for Belgien, Bulgarien, Tjekkiet, Danmark, Tyskland, Estland, Irland, Grækenland, Spanien, Frankrig, Kroatien, Italien, Cypern, Letland, Litauen, Luxembourg, Ungarn, Malta, Nederlandene, Østrig, Polen, Portugal, Rumænien, Slovenien, Slovakiet, Finland og Sverige i EU-transaktionsjournalen

(2022/C 74/04)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets direktiv 2003/87/EF af 13. oktober 2003 om et system for handel med kvoter for drivhusgasemissioner i Unionen og om ændring af Rådets direktiv 96/61/EF (1),

under henvisning til Kommissionens delegerede forordning (EU) 2019/1122 af 12. marts 2019 om supplerende regler til Europa-Parlamentets og Rådets direktiv 2003/87/EF for så vidt angår driften af EU-registret (2), særlig artikel 49, og

ud fra følgende betragtninger:

(1) Ved afgørelse C(2020) 9188 (3) gav Kommissionen den centrale administrator for EU-transaktionsjournalen anvisning om at opføre de nationale tildelingstabeller for luftfart for Belgien, Bulgarien, Cypern, Tjekkiet, Danmark, Tyskland, Estland, Irland, Grækenland, Spanien, Frankrig, Kroatien, Island, Italien, Letland, Litauen, Luxembourg, Ungarn, Malta, Nederlandene, Norge, Østrig, Polen, Portugal, Rumænien, Slovenien, Slovakiet, Finland og Sverige for årene 2021-2023 i EU-transaktionsjournalen.

(2) I nævnte afgørelse fandt Kommissionen, at efter udløbet af den overgangsperiode, der er fastsat i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (4), var flyvninger mellem flyvepladser på Den Europæiske Unions område og flyvepladser i Det Forenede Kongerige og flyvninger mellem flyvepladser i Det Forenede Kongerige i henhold til den midlertidige undtagelse i artikel 28a, stk. 1, i direktiv 2003/87/EF i henhold til hvilken medlemsstaterne skal betragte kravene i nævnte direktiv vedrørende emissioner fra visse flyvninger til og fra flyvepladser i lande uden for Det Europæiske Økonomiske Samarbejdsområde (EØS) for opfyldt, ikke underlagt rapporterings- og overholdelsesforpligtelser i henhold til Unionens emissionshandelssystem (EU ETS).

(3) Der blev opnået enighed om en aftale mellem Unionen og Det Forenede Kongerige Storbritannien og Nordirland i december 2020 (5). Handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side (»aftalen«) blev undertegnet af Unionen på grundlag af Rådets afgørelse (EU) 2020/2252 (6) og godkendt af Unionen på grundlag af Rådets afgørelse (EU) 2021/689 (7). Aftalen blev anvendt midlertidigt, indtil den trådte i kraft den 1. maj 2021 (8). Hver part skal i henhold til aftalen indføre et effektivt kulstofprissætningssystem, der omfatter luftfart, og flyvninger fra flyvepladser i EØS til flyvepladser i Det Forenede Kongerige skal reguleres inden for rammerne af EU ETS.

(4) I henhold til artikel 28a, stk. 7, i direktiv 2003/87/EF finder undtagelsen i artikel 28a, stk. 1, i direktiv 2003/87/EF kun anvendelse i overensstemmelse med aftalens bestemmelser.

(5) Den 17. juni 2021 vedtog Kommissionen delegeret forordning (EU) 2021/1416 om ændring af Europa-Parlamentets og Rådets direktiv 2003/87/EF for så vidt angår udelukkelsen af flyvninger, der ankommer fra Det Forenede Kongerige, fra EU's emissionshandelssystem (9).

(6) Det er derfor nødvendigt at ændre det antal luftfartskvoter, der er tildelt hver luftfartøjsoperatør for årene 2021-2023 og opføre de tilsvarende nationale tildelingstabeller for luftfart i EU-transaktionsjournalen for at tage højde for, at flyvninger fra en flyveplads i EØS-området til en flyveplads i Det Forenede Kongerige er omfattet af anvendelsesområdet for EU ETS.

(7) Belgien, Bulgarien, Tjekkiet, Danmark, Tyskland, Estland, Irland, Grækenland, Spanien, Frankrig, Kroatien, Italien, Cypern, Letland, Litauen, Luxembourg, Ungarn, Malta, Nederlandene, Østrig, Polen, Portugal, Rumænien, Slovenien, Slovakiet, Finland og Sverige har meddelt de nationale tildelingstabeller for luftfart til Kommissionen.

(8) Kommissionen betragter de nationale tildelingstabeller for luftfart, der er meddelt for Belgien, Bulgarien, Tjekkiet, Danmark, Tyskland, Estland, Irland, Grækenland, Spanien, Frankrig, Kroatien, Italien, Cypern, Letland, Litauen, Luxembourg, Ungarn, Malta, Nederlandene, Østrig, Polen, Portugal, Rumænien, Slovenien, Slovakiet, Finland og Sverige som værende i overensstemmelse med artikel 28a i direktiv 2003/87/EF.

(9) Den centrale administrator bør derfor gives anvisning om at indføre de ændrede nationale tildelingstabeller for luftfart i EU-transaktionsjournalen.

BESTEMT FØLGENDE:

Eneste artikel Den centrale administrator indfører de nationale tildelingstabeller for luftfart for Belgien, Bulgarien, Tjekkiet, Danmark, Tyskland, Estland, Irland, Grækenland, Spanien, Frankrig, Kroatien, Italien, Cypern, Letland, Litauen, Luxembourg, Ungarn, Malta, Nederlandene, Østrig, Polen, Portugal, Rumænien, Slovenien, Slovakiet, Finland og Sverige med den endelige årlige gratistildeling af emissionskvoter for luftfart for perioden 2021-2023 som fastsat i bilaget til EU-transaktionsjournalen.

Udfærdiget i Bruxelles, den 13. december 2021. På Kommissionens vegne Frans TIMMERMANS Ledende næstformand

(1) EUT L 275 af 25.10.2003, s. 32.

(2) EUT L 177 af 2.7.2019, s. 3.

(3) Kommissionens afgørelse C(2020) 9188 af 16. december 2020 om at give den centrale administrator anvisning om at indføre de nationale tildelingstabeller for luftfart for Belgien, Bulgarien, Cypern, Tjekkiet, Danmark, Tyskland, Estland, Irland, Grækenland, Spanien, Frankrig, Kroatien, Island, Italien, Letland, Litauen, Luxembourg, Ungarn, Malta, Nederlandene, Norge, Østrig, Polen, Portugal, Rumænien, Slovenien, Slovakiet, Finland og Sverige i EU-transaktionsjournalen.

(4) EUT C 384 I af 12.11.2019, s. 1.

(5) Handels- og samarbejdsaftale mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side (EUT L 444 af 31.12.2020, s. 14).

(6) Rådets afgørelse (EU) 2020/2252 af 29. december 2020 om undertegnelse på Unionens vegne og om midlertidig anvendelse af handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side og af aftalen mellem Den Europæiske Union og Det Forenede Kongerige Storbritannien og Nordirland om sikkerhedsprocedurer for udveksling og beskyttelse af klassificerede informationer (EUT L 444 af 31.12.2020, s. 2).

(7) Rådets afgørelse (EU) 2021/689 af 29. april 2021 om indgåelse på Unionens vegne af handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side og af aftalen mellem Den Europæiske Union og Det Forenede Kongerige Storbritannien og Nordirland om sikkerhedsprocedurer for udveksling og beskyttelse af klassificerede informationer (EUT L 149 af 30.4.2021, s. 2).

(8) Meddelelse om ikrafttrædelse af handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side og af aftalen mellem Den Europæiske Union og Det Forenede Kongerige Storbritannien og Nordirland om sikkerhedsprocedurer for udveksling og beskyttelse af klassificerede informationer (EUT L 149 af 30.4.2021, s. 2560).

(9) Kommissionens delegerede forordning (EU) 2021/1416 af 17. juni 2021 om ændring af Europa-Parlamentets og Rådets direktiv 2003/87/EF for så vidt angår udelukkelsen af flyvninger, der ankommer fra Det Forenede Kongerige, fra EU's emissionshandelssystem (EUT L 305 af 31.8.2021, s. 1).